न्यू ईयर पर हिल स्टेशन के होटल और रेस्त्रां सोल्ड आउट
अगरआपन्यू ईयर पर हिल स्टेशन पर घूमने की प्लानिंग बना रहे हैं तो अपनी प्लानिंग चेंज कर लें। चूंकि सभी होटल रेस्त्रां सोल्ड आउट हो चुके हैं। इसके साथ ही इनके दाम आसमान को छू रहे हैं। हर होटल रेस्त्रां के रेट में प्रति कमरा दोगुणा महंगा हो गया है। पांच हजार रुपए में मिलने वाला कमरा अब 10 हजार तक पहुंच गया है। बेहतर होगा आप जिले में या आसपास के हिल स्टेशन को विकल्प चुनें। कहीं ऐसा हो बाहर जाकर आपको मनपसंद जगह पर स्पेस फुल मिले। जिले में पिकनिक पर जाने के लिए कई साइट हैं। वैसे तो न्यू ईयर का हर किसी को बेसब्री से इंतजार होता है। खासकर साधन संपन्न लोगों के लिए यह दिन काफी खास होता है। चूंकि उनके इंज्वायमेंट के लिए पैसे कोई मायने नहीं रखते हैं। ईयर कहां मनाना है इसके लिए वह पहले ही प्लानिंग बना लेते हैं। फिर चाहे इसके लिए उन्हें दोगुणी कीमत ही क्यों देनी पड़ी। इंज्वायमेंट से ऊपर उनके लिए कुछ नहीं होता है।
शिमलामंसूरी में भी नहीं है जगह : मॉडलटाउन स्थित आर्यन वर्ल्ड वाइड हॉलीडेस के संचालक सुमित सादवानी बताते हैं कि न्यू ईयर पर पिकनिक पर जाने के लिए उनके लिए तीन माह पहले ही बुकिंग शुरू हो गई थी और इस बार 300 तक बुकिंग है। दो हजार से अधिक लोग इंक्वायरी कर चुके हैं। इस बार शिमला मंसूरी पर सभी होटल रेस्त्रां फुल हैं। लोगों को दोगुने रेटों पर भी होटल नहीं मिल रहे हैं।
फाइवस्टार की नाइट 35 हजार : न्यूईयर पर थ्री से फाइव स्टार होटल की बात करें तो इनके दाम दोगुने हो गए हैं। वहीं थ्री स्टार होटल में पहले पांच हजार रुपए प्रति नाइट थी, वहीं अब 10 हजार रुपए पर नाइट हो गई है। फॉर स्टार होटल में भी पहले 10 हजार रुपए पर नाइट थी। जोकि अब 20 हजार रुपए पर नाइट हो गई है। इसी तरह फाइव स्टार होटल में पहले 15 हजार रुपए पर नाइट थी। जोकि अब 35 हजार रुपए बुकिंग हो चुकी है। न्यू ईयर पर एयर टिकट के रेटों में काफी अंतर आया है। दिल्ली से गोवा जाने वाली एयर टिकट 10 हजार की थी। अब 35 हजार रुपए हो गई है।
यह विकल्प चुन सकते हैं
जिलाशिवालिक पहाड़ियों से घिरा है। जिले में ही धार्मिक स्थल आदिबद्री ( पहाड़ी पर स्थित माता मंत्रा देवी मंदिर, बद्रीनाथ मंदिर, केदारनाथ मंदिर सरस्वती उद्गम स्थल) कलेसर जंगल (अंदर जाने के लिए खोला गया है), चूहड़पुर हर्बल पार्क, नेशनल पार्क, मुगलावाली में सरस्वती खुदाई स्थल, बौध स्तूप ( चनेटी टोपरा कला में ), ताजेवाला, हथनीकुंड यमुना किनारे दादुपुर सहित ऐसी जगह है जहां पर आप परिवार के साथ पिकनिक बना सकते हैं, पर वहां पर खाने-पीने की व्यवस्था खुद की होगी। जिले से हिमाचल की सीमा पर नाहन, पांवटा साहिब और जमटा ऐसे स्थान हैं ये पहाडिय़ों से घिरे हैं। जमटा में ऊंचाई का अपना ही नजारा है। इससे 20 किलोमीटर आगे धार्मिक स्थान रेणुका जी हैं। जहां पर माता का मंदिर चिड़िया घर लेक है। करीब 40 किलोमीटर दूर हरिपुरधार है जहां पर मंदिर की ओर से रहने की व्यवस्था है बर्फबारी का आनंद यहां लिया जा सकता है।
यमुनानगर | ट्रेवलएजेंट से टूर की जानकारी लेते शहर के लोग।
bho_Deva hin_Deva hin_Deva hin_Deva hin_Deva awa_Deva bho_Deva